पाएं अपने शहर की ताज़ा ख़बरें और फ्री ई-पेपरडाउनलोड करें
बीते साल की तरह लॉकडाउन में इस साल भी नर्मदा के तट मानवीय हस्तक्षेप न होने से ज्यादा क्लीन और सुंदर नजर आ रहे हैं। किसी भी तरह से साफ-सफाई की जरूरत नहीं क्योंकि तटों तक गंदगी करने वाले नहीं पहुँच रहे हैं।
मई के शुरूआती दिनों में भी बरगी बाँध में बीते साल के मुकाबले पानी की मात्रा ज्यादा है। इसकी वजह यह है कि एक टरबाइन पावर जनरेशन के लिए 24 घण्टे चलाई जा रही है और इस वजह से औसत से ज्यादा पानी नर्मदा में छोड़ा जा रहा है। बरगी बाँध से ज्यादा पानी मिलते ही बहाव भी गर्मियों के इस सीजन में बेहतर है और जो तट के किनारे तक कुछ उथलापन नजर आता था उसमें कमी आई है।
गौरतलब है िक 22 अप्रैल से टरबाइन 24 घण्टे चलने से नर्मद में ज्यादा पानी छोड़ा जा रहा है जिससे पानी की मात्रा बढ़ गई है। जल प्रबंधन देखने वाले राजाराम रोहित के अनुसार अभी पावर जनरेशन के बाद 106 क्यूमेक, राइट बैंक कैनाल से 15 और लेफ्ट बैंक केनाल में 8 क्यूमेक पानी छोड़ा जा रहा है। मानसून के पहले तक जल स्तर बेहतर होने से टरबाइन को 24 घण्टे चलाया जा रहा है। अब मानसून आने के पहले तक इन हालातों में नर्मदा का जल स्तर बेहतर होने के साथ बहाव भी पूरे राज्य में तेज बना रहेगा।
एक नजर जल स्तर पर
अभी जल का स्तर- 416.95 मीटर बीते साल इसी दिन- 416.15 मीटर पिछले साल से- 80 सेण्टीमीटर ज्यादा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn